 

Δελτίο Τύπου

ΒΙΒΛΙΟΘΗΚΕΣ ΔΗΜΟΥ ΚΑΛΑΜΑΡΙΑΣ

**Νηπιοβιβλιοσκώληκες 2024**

4ο Πρόγραμμα Φιλαναγνωσίας για τα νηπιαγωγεία

Οκτώβριος – Δεκέμβριος 2024

Οι Βιβλιοθήκες του Δήμου Καλαμαριάς ανακοινώνουν την έναρξη του προγράμματος φιλαναγνωσίας **Νηπιοβιβλιοσκώληκες** για το 2024 και προσκαλούν όλα τα Νηπιαγωγεία του Δήμου Καλαμαριάς να συμμετέχουν σε ένα τρίμηνο εντατικής ανάγνωσης. **Το πρόγραμμα θα διαρκέσει από 1 Οκτωβρίου μέχρι και 31 Δεκεμβρίου 2024** και θα προσφέρει στους μικρούς αναγνώστες την ευκαιρία να καλλιεργήσουν την αναγνωστική τους σχέση με τα βιβλία και να απολαύσουν ποικίλα και ποιοτικά αναγνώσματα της παιδικής λογοτεχνίας.

Την περσινή χρονιά οι μικροί Νηπιοβιβλιοσκώληκες πραγματοποίησαν **9.500 αναγνώσεις** ενώ μέσα από την εμπειρία τους τους δόθηκε η δυνατότητα:

**‣** να επισκεφτούν τη βιβλιοθήκη και να εκδώσουν κάρτα αναγνώστη.

**‣** να έρθουν σε επαφή με πληθώρα επιλεγμένων και αξιόλογων βιβλίων.

**‣** να καλλιεργήσουν την κριτική τους σκέψη και να αναπτύξουν το κριτήριο επιλογής βιβλίων, μέσα από την συστηματική επίσκεψη στη βιβλιοθήκη.

**‣** να συνειδητοποιήσουν τη συμμετοχή τους σε μια πολιτιστική δραστηριότητα μεγάλης κλίμακας (η ανάγνωση βιβλίων αποκτά μεγαλύτερη βαρύτητα, προσήλωση σε ένα θετικό στόχο, αίσθημα του «ανήκειν» σε μια ομάδα )

**‣** να δημιουργήσουν ψηφιακά ημερολόγια ανάγνωσης με καταχώρηση σχολίων και αξιολογήσεις βιβλίων στην διαδικτυακή εφαρμογή των Νηπιοβιβλιοσκωλήκων, η οποία αποτελεί ευγενική χορηγία του [ΟΣΔΕΛ](https://www.osdel.gr/) (Οργανισμός Συλλογικής Διαχείρισης Έργων του Λόγου) προς τις Βιβλιοθήκες του Δήμου Καλαμαριάς και υποστηρίζεται από τη βάση βιβλιογραφικών δεδομένων [οσδέλnet](https://osdelnet.gr/).

**‣** να αποτελέσουν οι αναγνώσεις των βιβλίων αφορμή για γόνιμο διάλογο και ανταλλαγή απόψεων μέσα στην τάξη, καθώς πρόσβαση στα ψηφιακά ημερολόγια των παιδιών έχουν μέσω της διαδικτυακής εφαρμογής και οι εκπαιδευτικοί.

Παρακάτω παρατίθενται οι όροι συμμετοχής:

**Όροι Συμμετοχής**

1. Δικαίωμα συμμετοχής έχουν όλοι οι μαθητές των νηπιαγωγείων του Δήμου Καλαμαριάς. **Οι δηλώσεις συμμετοχής γίνονται αποκλειστικά και μόνο από τον/την υπεύθυνο εκπαιδευτικό του τμήματος, συμπληρώνοντας την παρακάτω ηλεκτρονική φόρμα.** **<https://docs.google.com/forms/d/1XKtmAT-7VKb2dWik6tY6R3_Aw37u9jJMIE6c4531U1c/edit?pli=1>**
2. **Παράλληλα, όσοι εκπαιδευτικοί δεν έχουν κάνει ήδη εγγραφή από προηγούμενη χρονιά στην διαδικτυακή εφαρμογή των Νηπιοβιβλιοσκωλήκων και δεν έχουν αποκτήσει κωδικούς, εγγράφονται στην ηλεκτρονική βάση βιβλίων https://osdelnet.gr/bookworms, για να παρακολουθούν τις αναγνώσεις των μαθητών τους.** Οι εγγραφές διαρκούν μέχρι τις 31 Οκτωβρίου 2024. Τα παιδιά ξεκινούν να διαβάζουν από τη στιγμή της εγγραφής της τάξης στην ηλεκτρονική φόρμα.
3. Οι μαθητές κάθε τάξης καλούνται να διαβάσουν **τουλάχιστον πέντε** από τα βιβλία της προτεινόμενης λίστας, που αντιστοιχεί στην τάξη τους, για να θεωρείται έγκυρη η συμμετοχή τους. Στη συνέχεια πραγματοποιούν την εγγραφή τους στη διαδικτυακή εφαρμογή [https://osdelnet.gr/bookworms](https://osdelnet.gr/bookworms%22%20%5Ct%20%22_blank) και κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Νηπιοβιβλιοσκώληκες)**. Η δήλωση των βιβλίων στην διαδικτυακή εφαρμογή <https://osdelnet.gr/bookworms> ΒΙΒΛΙΟΣΚΩΛΗΚΕΣ 2024 είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
4. Ονομαστικοί έπαινοι και αναμνηστικά δώρα θα διανεμηθούν στα παιδιά και στους εκπαιδευτικούς που θα λάβουν μέρος στο **4ο Πρόγραμμα Φιλαναγνωσίας** για τα νηπιαγωγεία, **Νηπιοβιβλιοσκώληκες 2024**.

Η λίστα με τα προτεινόμενα βιβλία βρίσκεται αναρτημένη στην ηλεκτρονική σελίδα των Βιβλιοθηκών <https://lib.kalamaria.gr>

Η διαδικτυακή εφαρμογή έχει σχεδιαστεί από τον



Είναι ευγενική χορηγία προς τις Βιβλιοθήκες του Δήμου Καλαμαριάς

και υποστηρίζεται από τη βάση βιβλιογραφικών δεδομένων οσδέλnet.